Henry Frayne

Henry Frayne (født 14. april 1990 i Adelaide) er en australsk lengdehopper. Han fikk sølv ved VM innendørs i 2012, og han innehar den australske U20-rekorden i tresteg med 16,58 meter, satt i 2008.

 Bakgrunn 
Fraynes onkel er Bruce Frayne, som deltok i sommer-OL 1984, der han bl.a. fikk fjerdeplass på 4 x 400 meter stafet, og som deltok ved Samveldelekene 1982 og 1986. Ved Samveldelekene 1986 fikk Bruce Frayne sølv på 4 x 400 meter. Henrys far er også tidligere friidrettsutøver; Geoff Frayne har flere gode plasseringer i det australske mesterskapet i lengde og tresteg. 

 Karriere 
Han deltok ved junior-VM i friidrett 2005 i Bydgoszcz i Polen, der han kom på femteplass i tresteg med lengden 16,29 meter. Franske Teddy Tamgbo vant gullet i denne øvelsen.IAAF - Triple Jump - M Final , besøkt 10. mai 2012. I kvalifiseringen hadde Frayne det lengste hoppet, med 16,40 meter.IAAF - Triple Jump - M Qualification , besøkt 10. mai 2012.

Ved Universiaden 2009 kom han på 12.-plass i tresteg, og ved VM i friidrett 2011 i Daegu i Sør-Korea nådde han finalen, og endte der på 9.-plass med 16,78 meter som lengste hopp. Christian Taylor vant gullet her, med 17,96 meter. 

Ved VM i friidrett innendørs 2012 fikk han sølv i lengde, med 8,23 meter, som også var ny oseaniarekord. Brasilianske Mauro Vinícius da Silva vant gullet, med samme lengde, men siden da Silva hadde et nest beste hopp på 8,23, mens Fraynes nest beste hopp var 8,17, så vant da Silva gullet. 

Frayne er kvalifisert til sommer-OL 2012. 

2021
Henry Frayne tok 14. plass for Australia i lengdehopp under Sommer-OL 2020 i Tokyo.

 Referanser 

 Eksterne lenker 


Kategori:Australske lengdehoppere
Kategori:Deltakere for Australia under VM i friidrett 2011
Kategori:Deltakere for Australia under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Australia under Samveldelekene 2014
Kategori:Friidrettsutøvere under Samveldelekene 2014
Kategori:Deltakere for Australia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Australia under VM i friidrett 2017
Kategori:Deltakere for Australia under Samveldelekene 2018
Kategori:Friidrettsutøvere under Samveldelekene 2018
Kategori:Deltakere for Australia under VM i friidrett 2019
Kategori:Deltakere for Australia under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Australia under VM i friidrett 2022
Kategori:Deltakere for Australia under Samveldelekene 2022
Kategori:Friidrettsutøvere under Samveldelekene 2022
Kategori:Deltakere for Australia under VM i friidrett 2023